Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 359/12/6601	Banská Bystrica, 23.4.2013
EEČ : 2-45-104-2013

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 168,90 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: 30,00 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou ORP-966/OV-BB-2012.
v presne nezistenom čase dňa 28.04.2009 na presne nezistenom mieste spísala návrh na uzavretie poistnej zmluvy s variabilným symbolom XXXXX na meno XXXXX, XXXXX ako sprostredkovateľka spoločnosti XXXXX, XXXXX, ktorý zaslala spoločnosti XXXXX XXXXX na meno XXXXX s jej osobnými údajmi a to bez jej vedomia a súhlasu, ktorý v jej mene podpísala, v dôsledku čoho bolo uzatvorené Investičné životné poistenie pre zdravie a dôchodok č. XXXXX s č. poistníka XXXXX., so začiatkom poistenia od 01.05.2009 do 30.04.2042 s dohodnutým mesačným poistným v sume 45,- €, pričom prvá úhrada za poistné vo výške 45,-€ bola zaplatená v pobočke Slovenskej pošty, a.s., XXXXX XXXXX za čo prevzala finančnú odmenu za uzatvorenie zmluvy, čím svojim konaním uviedla spoločnosť XXXXX, XXXXX, do omylu a svojim konaním jej spôsobila škodu vo výške 675,- €, ktorú uvedená spoločnosť vyplatila ako províziu za uzatvorenie tejto poistnej zmluvy spoločnosti XXXXX, XXXXX

Odôvodnenie: 
	Obvinená je stíhaný na skutkovom základe ako je uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 
	Obvinená a poškodený s takýmto postupom vyslovili súhlas. Obvinený slobodne a vážne súhlasil, že spáchal skutok, za ktorý je stíhaný a nahradil celú spôsobenú škodu.

	Obvinená s poškodeným uzavreli zmier.

	Obvinená XXXXX, nar. XXXXX dňa 03.04.2013 vložila formou poštového peňažného poukazu na účet Okresnej prokuratúry v Banskej Bystrici, č. účtu 7000165659/8180, VS-35912, KS-0558, vedený v Štátnej pokladnici Bratislava peňažnú sumu určenú na všeobecne prospešné účely vo výške 60,- €. 

Obvinená stanovila za adresáta peňažnej sumy určenej na všeobecne prospešné účely v zmysle § 224 Tr. por.: XXXXX.

Z uvedenej peňažnej sumy patrí štátu na peňažnú pomoc poškodeným trestnými činmi v zmysle § 224 ods. 2 Tr. por. 50 % z uvedenej sumy, t.j. 30,- € a ďalších 50 % z uvedenej sumy, t.j. 30,- € adresátovi: XXXXX.

Splnomocnenec poškodenej strany XXXXX, XXXXX, XXXXX, XXXXX, vyhlasil, že v predmetnej trestnej veci vo vzťahu k obvinenej XXXXX, nar. XXXXX, im bol uhradený nimi uplatňovaný nárok na náhradu škody v tomto trestnom konaní vo výške 168,90 €.

	Podľa § 215 ods. 1 písm. f) Tr. por. prokurátor zastaví trestné stíhanie, ak sa schválil zmier medzi obvinenou a poškodeným. 

	Keďže boli splnené všetky podmienky na schválenie zmieru a zastavenie trestného stíhania, a s prihliadnutím na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a jej osobné pomery, som dospel k záveru, že takýto spôsob rozhodnutia je postačujúci a preto som rozhodol tak, ako je vyššie uvedené.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor